

ที่ มท ๐๘๑๖.1/ว 1791 **๒๖๗๕** กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

  19 สิงหาคม 2564

เรื่อง โครงการสัมมนาเชิงปฏิบัติการพัฒนาการจัดการศึกษาตลอดชีวิตของสำนักงานส่งเสริมการปกครองท้องถิ่นจังหวัด และสำนักงานส่งเสริมการปกครองท้องถิ่นอำเภอ ประจำปีงบประมาณ พ.ศ. 2564
ในรูปแบบออนไลน์ (Web Conference)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. กำหนดการโครงการ จำนวน ๑ ชุด

2. บัญชีจำนวนผู้เข้าร่วมโครงการ จำนวน ๑ ชุด

3. บัญชีจัดสรรงบประมาณ จำนวน ๑ ชุด

 4. ช่องทางการติดต่อสื่อสาร และดาวน์โหลดเอกสาร จำนวน 1 ชุด

 ด้วยกรมส่งเสริมการปกครองท้องถิ่น ได้กำหนดจัดโครงการสัมมนาเชิงปฏิบัติการพัฒนา
การจัดการศึกษาตลอดชีวิตของสำนักงานส่งเสริมการปกครองท้องถิ่นจังหวัด และสำนักงานส่งเสริม
การปกครองท้องถิ่นอำเภอ ประจำปีงบประมาณ พ.ศ. 2564 ในรูปแบบออนไลน์ (Web.Conference)
โดยมีวัตถุประสงค์เพื่อสร้างองค์ความรู้และมุ่งเน้นให้ผู้เข้าร่วมการสัมมนา มีความรู้ความเข้าใจ สามารถให้คำปรึกษา แนะนำเกี่ยวกับการบริหารจัดการศึกษาตลอดชีวิตขององค์กรปกครองส่วนท้องถิ่น ทั้งการจัดการศึกษาในระบบ การศึกษานอกระบบและการศึกษาตามอัธยาศัย ได้อย่างมีประสิทธิภาพและประสิทธิผล โดยดำเนินการระหว่างวันที่ 1 – 3 กันยายน 2564

 กรมส่งเสริมการปกครองท้องถิ่น ขอความอนุเคราะห์จังหวัดจัดทำโครงการสัมมนา โดยมีกลุ่มเป้าหมายเป็นข้าราชการของสำนักงานส่งเสริมการปกครองท้องถิ่นจังหวัด ที่ปฏิบัติงาน ณ จังหวัดและอำเภอ เสนอต่อผู้มีอำนาจอนุมัติและเข้ารับการฝึกอบรมในรูปแบบออนไลน์ (Web Conference) ตามวัน เวลาที่กำหนด ทั้งนี้ กรมส่งเสริมการปกครองท้องถิ่นได้จัดสรรงบประมาณรายจ่ายประจำปีงบประมาณ พ.ศ. 2564 เพื่อเป็นค่าใช้จ่ายสำหรับโครงการฝึกอบรมให้กับสำนักงานส่งเสริมการปกครองท้องถิ่นจังหวัด โดยค่าใช้จ่ายสามารถถัวจ่ายได้ทุกรายการ และหากมีเงินเหลือจ่ายให้ส่งคืนกรมส่งเสริมการปกครองท้องถิ่น ภายในวันที่ 15 กันยายน 2564 หากเลยกำหนดระยะเวลาดังกล่าวกรมส่งเสริมการปกครองท้องถิ่น
จะโอนงบประมาณกลับมาตั้งจ่ายที่ส่วนกลาง รายละเอียดตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ฝ่ายบริหารทั่วไป

โทรศัพท์ 0 2241 9000 ต่อ 5302 และ 5308

ผู้ประสานงาน : นางสาวปราวีณา เทพวงศ์ 08 6552 2788